

**Projektu uzraudzības komisijas sēdes protokols**

Ādažu novadā, 2024. gada 9. decembrī  Nr. ĀNP/1-7-5/24/40

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: K.Miķelsone, V.Bulāns, S.Mūze, I.Pērkone, E.Kāpa, L.Bernāns

**Nepiedalās:** G.Miglāns

**Uzaicināti:** J.Galakrodznieks

**Protokolē:** I.Krūzmane

**Sēde notiek:** attālināti, *MS TEAMS* vidē

**Sēde sākās:** sākās plkst. 11.30 un tika slēgta plkst.12.13

DARBA KĀRTĪBA

1. Par publiskās ārtelpas ieceri projektā "LIFEBauhausingEurope".
2. Par Modernizācijas fonda finansēto projektu atklāto konkursu “Energoefektivitātes paaugstināšana transporta sektorā – atbalsts elektromobiļu un to uzlādes infrastruktūras ieviešanai”.

SANĀKSMES GAITA

|  |
| --- |
| 1. **Par publiskās ārtelpas ieceri projektā "LIFEBauhausingEurope"** |

(J.Galakrodznieks)

J.GALAKRODZNIEKS iepazīstina ar vienu no “LIFEBauhausingEurope” granta līguma uzdevumiem – neapbūvēta laukuma pārveidošanu par aprites ekonomikai atbilstošu pilsētas tikšanās vietu Ādažos. Publiskās ārtelpas laukuma ieceres mērķis ir veicināt iedzīvotāju kopību un pulcēšanos, sekmēt izpratni par zaļo risinājumu izmantošanu publiskajā telpā. Aktivitātes realizēšanai paredzēti ES līdzekļi: 59 189 EUR “Apritīga tikšanās vieta pilsētvidē Attekas ielā 41”, 50 000 EUR “Bioloģisko atkritumu šķirošanas laukuma izveide”. Iepazīstina ar tehniska un procesuāla rakstura prasībām, atrašanās vietu un provizorisko īstenošanas grafiku.

Koncepta izstrādei partneris SIA “Ekodoma” rosina organizēt ideju konkursu, iesaistot Rīgas Tehniskās universitātes arhitektūras studentus jauno nozares pārstāvju redzējuma saņemšanai, institūta konceptuāla piekrišana ir saņemta. Potenciālie izdevumi ideju konkursa organizēšanai noteikta līdz 3000 EUR, izdevumu kopējā summa atkarīga no darbu apjoma.

Ierosina atbalstīt sadarbību ar RTU Arhitektūras un dizaina institūtu ideju konkursa organizēšanai. Rosina atrašanās vietu saskaņot ar blakus esošām iestādēm un saskaņot to domes komitejās.

KOMISIJA precizē plānoto bioloģisko atkritumu šķirošanas laukuma atrašanās vietu un būtību. Aicina sekot līdzi projekta atbilstībai pašvaldības finansiālajām iespējām.

I.REĶE ierosina sagatavot projekta plānu un saskaņot ar pašvaldības aģentūru “Carnikavas komunālserviss”, jo bioloģisko atkritumu šķirošana ir apsaimniekotāja pārziņā.

KOMISIJA NOLEMJ: **Konceptuāli atbalstīt dalību projektā un uzdot APN sagatavot detalizētu informāciju par projekta realizācijas risinājumu, saskaņot ar vadošo partneri, iesaistītājām institūcijām, iestādēm un uzņēmumiem.**

|  |
| --- |
| 1. **Par Modernizācijas fonda finansēto projektu atklāto konkursu “Energoefektivitātes paaugstināšana transporta sektorā – atbalsts elektromobiļu un to uzlādes infrastruktūras ieviešanai”** |

(I.Pērkone)

I.PĒRKONE iepazīstina ar MK 2024. gada 5. novembra noteikumiem Nr. 701 “Modernizācijas fonda finansēto projektu atklātā konkursa “Energoefektivitātes paaugstināšana transporta sektorā – atbalsts elektromobiļu un to uzlādes infrastruktūras ieviešanai”, ar konkursa mērķi un īstenošanas periodu. Norāda uz konkursa nosacījumiem attiecībā uz pašvaldībām. Konkursa ietvaros pašvaldībām pieejamais fonda finansējums ir 1 000 000 EUR, pašvaldībai maksimāli pieejamais finansējums 100 000 EUR. Iepazīstina ar konkursa ietvaros atbalstāmām aktivitātēm, kas ietver noteiktas kategorijas transportlīdzekļa iegādi un elektromobiļu uzlādes infrastruktūras izveidi. Informē par konkursa noteikumu ietvaros atbalstāmajām aktivitātēm, atbalsta intensitāti un pieteikuma iesniegšanas nosacījumiem un termiņiem.

Norāda, ka šobrīd pašvaldībā nav neviens elektroauto, kopīgi ar pašvaldības autoparka uzturēšanā atbildīgo aģentūru “Carnikavas komunālserviss” izskata šobrīd pašvaldības rīcībā esošā autoparka statusu un aktuālās vajadzības.

KOMISIJA norāda uz pārāk zemu atbalsta intensitāti pret salīdzinoši dārgām automašīnām.

L.BERNĀNS norāda, ka cenas šobrīd ir izlīdzsvarojušās, ja ņem vērā iespējamo finansiālo atbalstu.

KOMISIJA NOLEMJ: **uzdot APN sadarbībā ar PA “Carnikavas komunālserviss” sniegt Finanšu komitejai informatīvu ziņojumu par dalību projektā ar atbilstošāko risinājumu.**

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU